ज़िपर पुल को वापस लगाने के लिए ज़िप के दांत हटायें चौकोर टैब्स और टॉप स्टॉप्स जोड़ें
अगर आपका पुराना वाला पुल या स्लाइडर ठीक से नहीं चल रहा है या टूट गया है तो आप एक नया ज़िपर पुल खरीदें।ये आपको एक सिलाई-कढ़ाई की दुकान या क्राफ्ट स्टोर (craft store) में मिल जायेगा।  उत्तम परिणाम के लिए, आपको एक नया ज़िपर पुल खरीदते समय ध्यान रखना चाहिए कि वह आपके पुराने वाले पुल की नाप और शैली का है। इसके लिए जब आप नया पुल खरीदने जाएँ तो पुराने वाले को अपने साथ ले जा सकती हैं। इसके अलावा आप किसी भी क्राफ्ट स्टोर से एक ज़िप को ठीक करने वाली किट खरीद सकती हैं। उसमें एक ज़िप की मरम्मत करने की सब चीजें होती हैं, जैसे कि पुल, चौकोर टैब और टॉप स्टॉप्स। नहीं तो, आप एक ज़िपर पुल, टॉप स्टॉप्स या चौकोर टैब्स अलग से खरीद सकती हैं। ज़िपर पुल को फिर से ज़िप पर लगाने के लिए ज़िप के अंतिम हिस्से में जो कपड़ा है उसे थोड़ा खाली रखने की ज़रूरत होगी। इसलिए प्लास की मदद से एक-एक करके ज़िप के दांतों को निकालें और करीब 2” to 3” (5 cm to 7.6 cm) तक के कपड़े को खाली करें ।  ज़िपर पुल को वापस ज़िप पर लगाने के लिए आप जितने कम कपड़े को खाली करें उतना अच्छा है। एक बड़े ज़िपर पुल के लिए लगभग 3” या 7.6 cm और छोटे पुल के लिए सिर्फ एक या दो इंच खाली करना काफी है। दांतों को निकालने के पूर्व यह देखें कि ज़िप किस हालत में है। अगर वह खुली हुई है तो उसके अंतिम भाग के दांतों को निकालना चाहिए। यदि वह बंद है तो उसके शुरू के हिस्से में जो दांत हैं उन्हें निकालना पड़ेगा। ध्यान रखें कि आप ज़िप के दोनों ओर के कपड़े को बराबर से खाली करें। अगर दोनों साइड्स एक सी नहीं होंगी तो ज़िपर पुल को फिर से ज़िप पर लगाना नामुमकिन हो सकता है। जब ज़िप का स्लाइडर निकला था, उस समय ज़िप खुली थी या बंद, इसके अनुसार आप पुल का मुंह आगे या पीछे की ओर रखेंगे।  अगर ज़िप खुली थी तो पुल को उल्टा करके कपड़े पर स्लाइड करें ताकि पुल का मुंह ज़िप की ओर न हो। यदि ज़िप बंद थी तो पुल की सीधी साइड ऊपर रखें और कपड़े पर स्लाइड करें ताकि पुल का मुंह ज़िप की ओर हो। आपको पुल के सामने के दोनों ओर के कपड़े को धीरे से खींचना चाहिए ताकि तनाव उत्पन्न हो और पुल ज़िप के कपड़े वाले हिस्से से ज़िप के दांतों के ऊपर आ जाये। आप उसे खींचते रहें। जब क्लिक (click) करने की आवाज़ सुनाई दे तो आप समझ सकते हैं कि पुल दांतों पर दोबारा लग गया है। आप पुल को दो-चार बार ज़िप पर ऊपर-नीचे स्लाइड करके देखें कि वह ठीक से चल रहा है या नहीं। अगर वह ठीक से लग गया है तो ज़िप को खोलना और बंद करना आसान होगा। लेकिन अगर वह टेढ़ा-मेढ़ा लगा हो या चल नहीं रहा हो तो आपको उसे फिर से लगाने की कोशिश करनी चाहिए। ये काम थोड़ा ध्यान से करें ताकि पुल फिर से दांतों पर से न उतर जाये क्योंकि अभी तक आपने ज़िप के छोर को एक चौकोर टैब या टॉप स्टॉप से दृढ़ नहीं किया है। ज़िप के कुछ दांतों को हटाने के पश्चात आपको वहां पर एक चौकोर टैब और / या टॉप स्टॉप लगाना पड़ेगा ताकि ज़िपर पुल फिर से ज़िप पर से न निकल जाये। चौकोर टैब्स बड़े होते हैं जो ज़िप की दोनों साइड्स को जोड़कर रखते हैं और पुल को ज़िप की किसी भी साइड से नीचे नहीं उतरने देते हैं। जबकि टॉप स्टॉप्स छोटे होते और ज़िप की एक साइड पर लगाये जाते हैं।  टॉप स्टॉप्स को ज़िप के ऊपर के हिस्से में लगाना सबसे अच्छा है। वे ज़िपर पुल या स्लाइडर को ज़िप पर से उतरने नहीं देते हैं और ज़िप खोलने या बंद करने में कोई बाधा नहीं डालते हैं। चौकोर टैब्स को ज़िप के बॉटम स्टॉप्स (zipper bottom stops) भी कहते हैं। इनको ज़िप के नीचे के हिस्से में लगाना अच्छा होता है क्योंकि ये ज़िपर पुल को निकलने नहीं देते हैं और साथ ही ज़िप के दांतों को हटाने के बाद उत्पन्न होने वाले रिक्त स्थान को भी भर देते हैं। यदि आप एक टॉप स्टॉप लगाकर पुल को ज़िप के ऊपर के हिस्से से उतरने से रोकना चाहते हैं तो टॉप स्टॉप को ज़िप के पहले दांत के ऊपर लगायें। इसके लिए आपको ज़िप को थोड़ा सा खुला रखना चाहिए। आप टॉप स्टॉप को जिस जगह पर लगाना चाहते हैं वहां रखें और प्लास से दबाकर फिक्स करें।  चेक करें कि टॉप स्टॉप अच्छी तरह से बैठ गया है। उसे हिलाकर देखें कि वह खिसकता या निकलता तो नहीं है। ज़िप के दोनों ओर एक-एक टॉप स्टॉप लगायें ताकि पुल फिर से न निकल जाये। यदि आप ज़िप के नीचे के हिस्से को बंद करने की खातिर एक चौकोर टैब इस्तेमाल कर रहे हैं तो उसके नुकीले दांतों को ज़िप के दोनों साइड्स के कपड़े में धक्का देकर डालें। आपको उन्हें ज़िप के आखिरी दांत के बिल्कुल नीचे डालना चाहिए। ध्यान रखें कि ऐसा करते वक्त ज़िप बंद हो। नुकीले दांतों को कपड़े में डालने के बाद कपड़े को उल्टा करें और प्लास की मदद से उनको अंदर की तरफ मोड़ें। ये पक्का करें कि टैब के नुकीले दांत ठीक से नीचे दब गए हैं, फ्लैट हैं और टैब अच्छी तरह फिक्स हो गया है। उसके नुकीले दांतों को फ्लैट होना चाहिए नहीं तो वे किसी भी चीज में फंस जायेंगे या आपकी स्किन को खरोंच देंगे। 
यदि आपका ज़िपर पुल टूट गया हो तो एक नया पुल खरीदें: ज़िप के छोर पर जो दांत हैं उनको एक प्लास से खींचकर हटायें: ज़िपर पुल को कपड़े पर लगायें: पुल के सामने की दोनों ओर की ज़िप को धीरे से खींचें: पुल लगाने के बाद ज़िप को टेस्ट करें: सोचकर देखें कि चौकोर टैब्स और टॉप स्टॉप्स में से कौन सा विकल्प ज्यादा अच्छा है: एक टॉप स्टॉप को प्लास की मदद से ज़िप पर दबाकर लगायें: चौकोर टैब के नुकीले दांतों (prongs) को सही जगह पर लगायें: संपूर्ण।

https://www.wikihow.com/Repair-a-Zipper-when-the-Slider-Has-Come-Off-Completely https://www.wikihow.com/Repair-a-Zipper-when-the-Slider-Has-Come-Off-Completely
Removing Zipper Teeth to Get the Pull Back On Adding Top Stops and Square Tabs